Florbalove hokejky existujú: salming,oxdog,zone...
Ale florbalovú hokejku ozon nikto ešte nevyrobil v roku 2025 sa vyrobí nová hokejka ozon.A kto ju vyrobi? No predsa Monika Šeboková a Emma Škvareninová.
Hokejka bude pekná a kvalitná.

Dejiny
------

Florbal sa pôvodne vyvinul v USA, kde sa začal hrať v polovici 50. rokov. Neskôr ho preniesli švédski študenti do vlastnej krajiny pod názvom innebandy. Ďalšou krajinou, kde sa florbal rozšíril bolo Fínsko a následne Švajčiarsko. Švajčiarsky florbal sa však od švédskeho líšil tým, že brankár mohol používať hokejku. Oficiálne pravidlá boli kodifikované v septembri 1983. 

### Medzinárodný rozvoj

Švédsko, Fínsko a Švajčiarsko založilo Medzinárodnú florbalovú federáciu (*International Floorball Federation* – IFF) 12. apríla 1986. V ďalšom desaťročí zaznamenal obrovský rozvoj v mnohých krajinách na celom svete. Keď sa vo Švédsku v roku 1996 konali prvé Majstrovstvá sveta vo florbale, v IFF bolo prihlásených už 18 krajín.

Ďalším krokom bolo, že IFF dosiahla získanie dočasného členstva v *General Association of International Sports Federations* (GAISF) v roku 2000 a neskôr členstvo v 2004. IFF v roku 2016 pozostávala z 66 členov asociácií s viac ako 4400 klubmi a 320 000 registrovanými hráčmi. Slovensko je členom od roku 1998.

IFF organizuje majstrovstvá sveta, ktoré sa hrajú každý párny rok v kategóriách Muži a U19 (under 19) ženy a každý nepárny rok Ženy a U19 Muži. Navyše sa ešte každý rok hrá Európsky pohár. Výzvou budúcnosti je pre IFF uznanie Medzinárodným olympijským výborom (International Olympic Committee - IOC) a dostať Olympijský štatút pre florbal.

Pravidlá hry
------------

Florbal sa hrá v troch tretinách po 20 (poprípade 15) minút hracieho času. Hrací čas sa prerušuje v prípade ak:

* sa lopta dostane mimo hracej plochy
* nejaký hráč poruší pravidlá hry
* počas trestného strieľania
* v mimoriadnych situáciách

Zápas rozhodujú dvaja rozhodcovia v poli, ktorí majú rovnaké právomoci.

Rozmery florbalového ihriska
Podlaha môže byť z rôznych materiálov, ako sú drevo, plast, rohožový povrch... Odporúčaná veľkosť hracej plochy je 20 metrov na šírku a 40 metrov na dĺžku, obkolesená mantinelmi, podobne ako ľadová plocha. Mantinely sú vyrobené z umelej hmoty, 50 centimetrov vysoké so zaoblenými rohmi. Florbal je možné hrať aj s menšími úpravami týchto pravidiel.

Hru hrajú 5 hráči v poli a brankár na každej strane. Počet hráčov v poli sa líši počas hry vylúčeniami. Družstvo môže pozostávať z 20 hráčov s 2 brankármi. Pohyb vo florbale je vykonávaný behom porovnateľným s basketbalom. Vo florbale je povolený fyzický kontakt len telom - bez rúk a hokejky. 

### Výstroj

Hráčsky výstroj pozostáva z krátkych nohavíc, trička (dresu) s číslom na chrbte a hrudi a halovej obuvi. Brankár musí mať dlhé nohavice, masku a môže mať rukavice. 

Palice sú zvyčajne vyrobené zo sklených, polykarbónových alebo karbónových vlákien. Zvyčajne majú hmotnosť okolo 150 - 300 gramov a majú dĺžku od 50 (detské) do 104 cm. Čepele sú vyrábané z rozličných plastických zložiek (PE, HDPE) alebo nylonových zložiek (PA). Niektorí výrobcovia používajú sklené a karbónové vlákna. Väčšina výrobcov rozdeľuje tvrdostí čepelí na mäkké, stredne tvrdé a tvrdé. Mäkké čepele sú vhodné pre technických hráčov, stredne tvrdé umožňujú razantnú a presnú streľbu no stále zachovávajú výbornú kontrolu nad loptičkou a tvrdé sú ideálne pre častú streľbu príklepom. Čepeľ môže byť tvarovaná podľa potrieb každého hráča v súlade s niekoľkými pravidlami. Pri ohýbaní sa musí dodržať maximálne zahnutie 30 milimetrov.

Pre to, aby bola florbalová hokejka v súlade s pravidlámi IFF, musi byť zložená z čepele a shaftu rovnakého výrobcu.

výstroj

Formy florbalu
--------------

### Freebandy

Freebandy je šport vyvinutý v roku 2000 florbalovými fanatikmi, ktorí sa špecializujú na techniku zvanú 'zorro', ktorá zahŕňa zdvihnutie loptičky na hokejke do vzduchu s využitím odporu vzduchu a rýchlych pohybov ju udržať na čepeli. Pravidlá freebandy sú takmer rovnaké ako florbalové, s výnimkou dovolenej hry vysokou hokejkou.

### Florbal vozičkárov

Pôvodne vyvinutý pre hráčov s postihnutím, vozičkársky florbal má rovnaké pravidlá ako „obyčajný florbal". Hráči používajú tie isté hokejky a loptičku. Taktiež je umožnené hrať brankárom, ktorí tiež majú hokejky.

Prvý oficiálny zápas vozičkárov pod dozorom IFF bol odohraný medzi mužskými tímami Česka a Švédska počas majstrovstiev sveta mužov 2008 v Prahe.

Iné projekty
------------

Commons
* Spolupracuj na Commons Commons ponúka multimediálne súbory na tému **Florbal**

Externé odkazy
--------------

* www.floorball.org – medzinárodný florbalový zväz (po anglicky)
* www.florbal.cz – informačný server o českom i medzinárodnom florbale
* www.slovakfloorball.sk – najväčší florbalový portál na Slovensku
* Archivované 2014-10-17 na Wayback Machine – pravidlá florbalu – Slovenský zväz florbalu

| * z
* d
* u
 Majstrovstvá sveta a Európy vo florbale  |
| --- |
| ME mužov | 
* Fínsko 1994
* Švajčiarsko 1995

 |  |
| ME žien | 
* Švajčiarsko 1995

 |
| MS mužov | 
* Švédsko 1996
* Česko 1998
* Nórsko 2000
* Fínsko 2002
* Švajčiarsko 2004
* Švédsko 2006
* Česko 2008
* Fínsko 2010 (K)
* Švajčiarsko 2012 (K)
* Švédsko 2014 (K)
* Lotyšsko 2016 (K)
* Česko 2018 (K)
* Fínsko 2020 (K)
* Švajčiarsko 2022 (K)
* Švédsko 2024 (K)

 |
| MS C divízie mužov | 
* Španielsko 2004
* Španielsko 2006
* Slovensko 2008

 |
| MS žien | 
* Fínsko 1997
* Švédsko 1999
* Lotyšsko 2001
* Švajčiarsko 2003
* Singapur 2005
* Dánsko 2007 (K)
* Švédsko 2009 (K)
* Švajčiarsko 2011 (K)
* Česko 2013 (K)
* Fínsko 2015 (K)
* Slovensko 2017 (K)
* Švajčiarsko 2019 (K)
* Švédsko 2021 (K)
* Singapur 2023 (K)

 |

| * z
* d
* u
Hokejová rodina |
| --- |
| Bandyhokej · Broombal · Florbal · Hokejbal · Inline hokej · Inline skater hockey · Hokej na kolieskových korčuliach · Ľadový hokej · Podhladinový hokej · Pozemný hokej · Ringette · Sledge hokej |